**DĖL LEIDIMO GENĖTI SAUGOTINUS ŽELDINIUS**

2024 m. kovo 13 d. Nr. MV-135

Rokiškis

Vadovaudamasis Lietuvos Respublikos želdynų įstatymo 5 straipsnio 2 dalies 10 punktu, Lietuvos Respublikos vietos savivaldos įstatymo 3 straipsnio 3 dalimi, 25 straipsnio 5 dalimi, Rokiškio rajono savivaldybės tarybos 2023 m. gegužės 25 d. sprendimu Nr. TS-167 patvirtintų Rokiškio rajono savivaldybės želdynų ir želdinių apsaugos taisyklių 37 punktu, 40.1 papunkčiu, atsižvelgdamas į daugiabučių namų, esančių Pušyno g. Nr. 9 ir Nr. 11, Bajorų k., Rokiškio kaimiškosios sen., Rokiškio r. 2024 m. kovo 7 d. gyventojų prašymą:

1. L e i d ž i u genėti saugotinus želdinius, augančius valstybinėje žemėje, nesuformuotame žemės sklype prie daugiabučių namų, esančių Pušyno g. Nr. 9 ir Nr. 11, Bajorų k., Rokiškio kaimiškojoje sen., Rokiškio r. sav. (koordinatės X: 6207212, Y: 600479):

1.1. eglę – 1 vnt., kurios skersmuo 1,3 m aukštyje – 50 cm;

1.2. beržą – 2 vnt., kurio skersmuo 1,3 m aukštyje – 60 cm ir 60 cm;

1.3. ąžuolą – 1 vnt., kurio skersmuo 1,3 m aukštyje – 50 cm;

1.4. maumedį – 1 vnt., kurio skersmuo 1,3 m aukštyje – 60 cm;

1.5. pušį - 1 vnt., kurios skersmuo 1,3 m aukštyje – 30 cm.

2. N u s t a t a u, kad genimų saugotinų želdinių atkuriamosios vertės kompensacija neskaičiuojama.

3. N u s t a t a u, kad leidimas įsigalioja ne anksčiau kaip po 20 darbo dienų, skaičiuojant nuo potvarkio priėmimo datos.

Potvarkis per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui (Respublikos g. 62, Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka.

Savivaldybės meras Ramūnas Godeliauskas